hu hu hu hu hu hu hu hu hu hu it hu de hu hu hu hu hu hu hu hu hu it hu uk sk hu hu hu hu hu zh hu ca hu fr hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it it hu it it it it hu hu it it it hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ca hbs_lat da de el es eu fi fr he is it ja ko fr it nl nb pl pms pt ro ru jbo hbs_lat sv tr fy fr zh hu hu hu hu hu hu hu hu hu hu
Olaszország Fivérei – Nemzeti Szövetség – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 24.
Ugrás a navigációhoz Ugrás a kereséshez
Piazza Paganica 13, Róma, Olaszország
nemzeti konzervativizmus,[1] olasz nacionalizmus,[2] euroszkepticizmus,[3] szociálkonzervativizmus[4]
A Wikimédia Commons tartalmaz Olaszország Fivérei – Nemzeti Szövetség témájú médiaállományokat.
Az Olaszország Fivérei – Nemzeti Szövetség (olaszul: Fratelli d'Italia - Alleanza Nazionale, rövidítése: FdI-AN) olaszországi szélsőjobboldali párt, amelyet a Szabadság Népéből kilépő politikusok alapítottak. A párt szimbóluma, a háromszínű láng az előd Olasz Szociális Mozgalommal vállalt ideológiai örökség.
A párt 2012-ben alakult meg miután a Mario Monti vezette szakértői kormánnyal szemben komoly kritikákat fogalmazott meg a ,Silvio Berlusconi vezette Szabadság Népe párt néhány képviselője: Ignazio La Russa, a Szabadság Népe frakcióvezetője és a 4. Berlusconi-kormány honvédelmi minisztere, Giorgia Meloni, a párt ifjúsági szervezetének egykori elnöke és Guido Crosetto, a Forza Italia egykori tagja és a 4. Berlusconi-kormány honvédelmi államtitkára.
2012 decemberében Meloni és Crosetto közös megbeszélést tartott Rómában, ahol kimondták, hogy ellenzékbe vonulnak és sem Berlusconival, sem Montival nem hajlandóak együttműködni.[5]
Másnap La Russa bejelentette, hogy ellenzékbe vonul és külön frakciót alakít a Szenátusban Nemzeti Jobbközép néven.[6]
2012. december 21-én Meloni és Crosetto csatlakozott az új frakcióhoz, amit Olaszország Fivérei – Nemzeti Jobbközép (Fratelli d'Italia – Centrodestra Nazionale) névre neveztek el.[7] A nemzeti jobbközép irányultságnak felel meg a névválasztás: a párt nevének első fele – "Fratelli d'Italia" – az olasz himnusz kezdő szavait idézi.
A párt a 2013-as olaszországi köztársasági elnök választáson Sergio De Capiro csendőrt jelölte, aki 1993-ban letartóztatta Totò Riinát, a Cosa Nostra vezetőjét.
2013. április 29-én a párt az újonnan alakult Enrico Letta vezette kormány ellenzékébe került, támogatta a Demokrata Pártot, a Polgári Választás és a Szabadság Népét.[8]
A párt magát jobboldalinak vallja, az egykori Olasz Szociális Mozgalom és a Nemzeti Szövetség ideológiai örökösének.
A párt az eurózóna elhagyását szorgalmazza emellett az önállóbb monetáris politikát.Családpolitikájuk része az ÁFA 4%-ra való csökkentése a családok számára.[9]
Euroszeptikusok abból a szempontból, hogy ellenzik a Lisszaboni Szerződést.
Nemzetközi szinten a francia Nemzeti Fronttal, a német Alternatíva Németországért párttal és a lengyel Jog és Igazságossággal vall közös álláspontot.[3][10][11][12]
A pártnak hat szárnya van:
Olaszország az Első (Prima l'Italia): Gianni Alemanno, Róma 2008-2013 közötti polgármestere, ennek a szárnynak a vezetője. Ez a párt euroellenes, jobbközép szárnya.
Tenni Olaszországért (FareItalia): a párt liberális-konzervatív szárnya, vezetője Adolfo Urso, jobboldali újságíró, szenátor.
Szeretem Olaszországot (Io Amo l'Italia): a párt euroszkeptikus, kereszténydemokrata, nemzeti-konzervatív szárnya, vezetője: Magdi Allam egyiptomi születésű olasz újságíró, aki hevesen kritizálja a radikális iszlamizmust.
Én a Dél (Io Sud): a párt regionalista, konzervatív, jobboldali Dél-Olaszország ügyeivel foglalkozó szárnya, vezetője Adriana Poli Bortone, Lecce 1998-2007 közötti polgármestere.
Nemzeti Mozgalom a Szuverenitásért (Movimento Nazionale per la Sovranità): a párt nemzeti-konzervatív, szuverenista, euroszkeptikus szárnya, vezetői Gianni Alemanno Róma 2008-2013 közti polgármestere, valamint Francesco Storace újságíró, Lazio régió 2000-2005 közötti elnöke és a Secolo d'Italia online híroldal főszerkesztője.
Irány Olaszország (Direzione Italia): a párt konzervatív-liberális, euroszkeptikus szárnya, elnöke Raffaele Fitto, Puglia 2000-2005 közötti elnöke.
2018. novemberében a párt tagja lett az Európai Konzervatívok és Reformisták képviselőcsoportjának.
A választói bázist egy 2018-as felmérés szerint leginkább a közbiztonsággal, bevándorlással illetve a magas adókkal kapcsolatos kérdések foglalkoztatták. Foglalkozás szerint a felsővezetők, vállalkozók illetve az alacsony keresetűek szavaztak a pártra. A 2013-as parlamenti választáson Forza Italiara szavazók 12%-a szavazott át ezen a választáson erre a pártra. [13]
A párt Umbria és Calabria régiókban több mint 10%-ot ért el a 2019-es és 2020-as helyhatósági választáson.
↑ EN) Wolfram Nordsieck, Italy, su Parties and Elections in Europe, 2013. URL consultato il 24 gennaio 2014.
↑ Wolfram Nordsieck, Italy, su Parties and Elections in Europe, 2013. URL consultato il 24 gennaio 2014.
↑ a b Archivált másolat. [2016. március 3-i dátummal az eredetiből archiválva]. (Hozzáférés: 2016. november 9.)
↑ Archivált másolat. [2013. október 2-i dátummal az eredetiből archiválva]. (Hozzáférés: 2016. november 9.)
↑ Archivált másolat. [2014. május 6-i dátummal az eredetiből archiválva]. (Hozzáférés: 2016. november 9.)
↑ Ritratto dell’Italia dopo il voto attraverso grafici e mappe. (Hozzáférés: 2020. október 8.)
A lap eredeti címe: „https://hu.wikipedia.org/w/index.php?title=Olaszország_Fivérei_–_Nemzeti_Szövetség&oldid=25205504”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 24., 01:29
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.